text: Danfoss vil spare på energien
  12 februar 2012 kl. 15.54
  Danfoss investerer 80 millioner kroner i energibesparelser.
  Målet skal nås gennem investeringer i 15 ud af virksomhedens 60 fabrikker på verdensplan - det oplyder P4 Syd.
  Danfoss vil spare over 30 millioner kroner om året på virksomhedens energiregning.
  Det svarer til omfanget af det private elforbrug i en by på størrelse med Haderslev. 
  Blandt de 15 fabrikker er også fabrikkerne i Nordborg, Rødekro og Kolding.
  